Πορεία και επεισόδια στο κέντρο της Αθήνας

Για τις 19 Οκτωβρίου ανανέωσε το αγωνιστικό ραντεβού η ΓΣΕΕ μετά τη σημερινή 24ωρη πανελλαδική απεργία των εργαζομένων στις ΔΕΚΟ, τους Οργανισμούς και φορείς του Δημοσίου και το συλλαλητήριο στην πλατεία Κλαυθμώνος. Χωριστή συγκέντρωση στην Ομόνοια πραγματοποίησε το ΠΑΜΕ. Μετά την ολοκλήρωση των συγκεντρώσεων διαμαρτυρίας, ξέσπασαν επεισόδια μικρής έκτασης μεταξύ αστυνομικών και ομάδας νεαρών στην πλατεία Συντάγματος. Η αστυνομία έκανε χρήση δακρυγόνων για να απωθήσει τους νεαρούς που πετούσαν πέτρες.